02015702410030008 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1570 


24 Οκτωβρίου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση-συγκρότηση Ομάδας Διοίκησης Έργου στο 
Υπουργείο Περιβάλλοντος, Χωροταξίας και Δημο¬ 


σίων Έργων. 1 

Κανονισμός Οικονομικής Διαχείρισης, προμηθειών και 
συμβάσεων έργων και μελετών, του Φορέα Διαχεί¬ 
ρισης και Ανάπλασης του ποταμού Κηφισού Αττι¬ 
κής και των παραχειμάρρων του. 2 

Κανονισμός λειτουργίας του Φορέα Διαχείρισης και 
Ανάπλασης του ποταμού Κηφισού Αττικής και των 
παραχειμάρρων του (ΦΔΑΚ). 3 


Τροποποίηση της 4396/28-9-2001 απόφασης ορισμού 
τακτικών και αναπληρωματικών μελών του Διοικη¬ 
τικού Συμβουλίου της Εταιρείας «ΘΕΜΙΣ ΚΑΤΑ¬ 
ΣΚΕΥΑΣΤΙΚΗ Α.Ε.», όπως αυτή τροποποιήθηκε με 
τις 1828/1-5-2002, 2379/11-6-2002 και 3650/1-10- 


2002 αποφάσεις. 4 

Σύσταση Δημοτικής Επιχείρησης με την επωνυμία 
«Δημοτική Επιχείρηση Ύδρευσης - Αποχέτευσης - 
ΤηλεθέρμανσηςΛαυρεωτικής (ΔΈ.Υ.Α.ΤΗ.Λ.)». 5 


ΑΠΟΦΑΣΕΙ Σ 

Αριθ. 41675 (1) 

Σύσταση-συγκρότηση Ομάδας Διοίκησης Έργου στο 
Υπουργείο Περιβάλλοντος, Χωροταξίας και Δημοσίων 
Έργων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 1032/80 «περί ιδρύσεως ΥΧΟΠ», 
καθώς και τις διατάξεις του Π.Δ. 51/88 «Οργανισμός του 
Υ.ΠΕ.ΧΩ.Δ.Ε.», όπως τροποποιήθηκε, συμπληρώθηκε και 
ισχύει. 

2. Τις διατάξεις του άρθρου 18παρ. 18 του Ν. 2503/97 
(ΦΕΚ 107/Α'). 


3. Την 1065956/863/Α0006/15.7.03 (ΦΕΚ 975/Β716-7- 
2003) απόφαση του Υπουργού Οικονομίας και Οικονομι¬ 
κών «Ανάθεση αρμοδιοτήτων στους Υφυπουργούς Οικο¬ 
νομίας και Οικονομικών». 

4. Τις υπηρεσιακές ανάγκες, αποφασίζουμε: 

Α. Συγκροτούμε Ομάδα Διοίκησης Έργου στο Υπ. ΠΕ. 
ΧΩ.Δ.Ε. με τους παρακάτω αναφερόμενους ως μέλη: 

1. Δικαίου Αικατερίνη του κλάδου ΠΕ Επιθεωρητών με 
βαθμό Δ/ντή στη Δ/νση Επιθεώρησης. 

2. Παπακωνσταντίνου Δημήτρη του κλάδου ΠΕ Αγρ. 
Τοπ/φων Μηχ/κών με βαθμό Δ/ντή, στη Δ/νση Χαρτογρα¬ 
φήσεων. 

3. Πληθάκη Μαρία, ΠΕ Α Εφοριακός, Προϊσταμένη του 
Τμήματος Αιγιαλού Κτηματικής Πειραιά (και Επιθεωρή- 
τρια) Υπ. Οικονομικών. 

4. Σινάνογλου Ιωάννη, Π Ε Α Μηχανικό, Προϊστάμενο Αι- 
γιαλού και Παραλίας, Δ/νση Τεχνικών και παραλίας Υπ. 
Οικονομικών. 

5. Λαμπριανέα Δημήτρη, Προϊστάμενο Τμήματος Πολε- 
οδομικού Σχεδιασμού Περιφέρειας Αττικής. 

6. Φούρλαρη Γιώργο του κλάδου ΠΕ Πολιτικών Μηχ. 
με βαθμό Δ/ντή, στη Δ/νση Πολ/μίας Νομ. Ανατ. Αττικής. 

7. Λεβαντής Ελευθέριος, Δικηγόρος. 

Συντονιστής της Ομάδας Έργου θα είναι η Δικαίου Αι¬ 
κατερίνη με βαθμό Δ/ντή του κλάδου ΠΕ Επιθεωρητών. 

Η Γραμματειακή υποστήριξη της Ομάδας Έργου απο- 
τελείται από τους: 

1. Κατρατζοπούλου Αναστασία του κλάδου ΔΕ 
Δακτ/φων Στεν/φων με Α' βαθμό. 

2. Πατακίδου Υβόνη του κλάδου ΔΕ Δ/κών Λογ/κών με 
Β' βαθμό. 

Β. Το αντικείμενο εργασίας της ανωτέρω ομάδας είναι: 

α) Εντοπισμός, επιτάχυνση πρωτοκόλλων και διαδικα¬ 
σιών κατεδάφισης αυθαιρέτων κτισμάτων εντός και 
πλησίον του αιγιαλού στην περιοχή της Ανατολικής Ατ¬ 
τικής και ειδικότερα η προώθηση της υλοποίησης όλων 
των τελεσίδικων πρωτοκόλλων κατεδάφισης και παράλ¬ 
ληλα ο έλεγχος όλων των φακέλων που αφορούν αυ¬ 
θαίρετες κατασκευές, καταπατήσεις ή άλλες παραβά¬ 
σεις στον αιγιαλό και γειτνιάζουσες περιοχές προστα¬ 
σίας. 

β) Υποβολή πρότασης εντός 30 ημερών για την αποσα¬ 
φήνιση του θεσμικού πλαισίου και επιτάχυνση των δια¬ 
δικασιών οριοθέτησης και κατεδάφισης, απλούστευσης 
γενικώς των διαδικασιών, καλύτερου συντονισμού ή και 
περιορισμού εμπλεκομένων φορέων. 

γ) Ο χρόνος λειτουργίας της επιτροπής είναι 3 μήνες 
από την υπογραφή της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΑΠΟΣΤΟΛΟΣ ΦΩΤΙΑΔΗΣ ΚΩΝ/ΝΟΣ ΣΚΑΝΔΑΛΙΔΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΒΑΣΩ ΠΑΠΑΝΔΡΕΟΥ 
-♦- 

Αριθ. 41522 (2) 

Κανονισμός Οικονομικής Διαχείρισης, προμηθειών και 
συμβάσεων έργων και μελετών, του Φορέα Διαχείρι¬ 
σης και Ανάπλασης του ποταμού Κηφισού Αττικής 
και των παραχειμάρρων του. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 15 του Ν. 2742/1999 (ΦΕΚ 
207/Α') «Χωροταξικός Σχεδιασμός και αειφόρος ανάπτυ¬ 
ξη και άλλες διατάξεις», όπως συμπληρώθηκε με την 
παρ. 1 του άρθρου 13 του Ν. 3044 «Μεταφορά Συντελε¬ 
στή Δόμησης και ρυθμίσεις άλλων θεμάτων αρμοδιότη¬ 
τας Υπουργείου Περιβάλλοντος, Χωροταξίας και Δημο¬ 
σίων Έργων» (ΦΕΚ 197/Α'). 

2. Τις διατάξειςτου Π. Δ/τος 346/2002 «Σύσταση, οργά¬ 
νωση καιλειτουργία νομικού προσώπου ιδιωτικού δικαίου 
με την επωνυμία «Φορέας Διαχείρισης και Ανάπλασης του 
ποταμού Κηφισού Αττικής και των παραχειμάρρων του» 
(ΦΕΚ 287/Α'). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α"), που 
προστέθηκε με το άρθρο 27 του Ν. 2081/1992 (ΦΕΚ 
154/Α') και τροποποιήθηκε με την παράγρ. 2α του άρ¬ 
θρου 1 του Ν. 2469/1997 (ΦΕΚ38/Α'). 

4. Το 5/9.9.2003 πρακτικό Δ.Σ. του Φ.Δ.Α.Κ. 

5. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

Άρθρο 1 

Εγκρίνεται όπως στα επόμενα άρθρα ο Κανονισμός 
Οικονομικής Διαχείρισης, προμηθειών και συμβάσεων 
έργων και μελετών του Φορέα Διαχείρισης και Ανάπλα¬ 
σης του ποταμού Κηφισού Αττικής και των παραχειμάρ¬ 
ρων του (Φ.Δ.Α.Κ.), που συστάθηκε με το Π. Δ/γμα 346/ 
21.11.2002 (ΦΕΚ287/Ά). 

Άρθρο 2 

Το οικονομικό έτος διαχείρισης αντιστοιχεί στο φορο¬ 
λογικό έτος που με τη λήξη του κλείνουν οι ετήσιοι λογα¬ 
ριασμοί και ενεργείται η απογραφή της περιουσίας του 
Φορέα σύμφωνα με τις διατάξεις του Κώδικα Βιβλίων και 
Στοιχείων (Κ.Β.Σ. Π.Δ.186/92). 

Άρθρο 3 

Οικονομικοί πόροι του Φορέα είναι: 

1. Επιχορηγήσεις από το Υπουργείο Περιβάλλοντος, 
Χωροταξίας και Δημοσίων Έργων, το Ειδικό Ταμείο 
Εφαρμογής Ρυθμιστικών και Πολεοδομικών Σχεδίων 


(ΕΤΕΡΠΣ), Οργανισμούς Τοπικής Αυτοδιοίκησης και 
άλλα σχετικά νομικά πρόσωπα σε βάρος του προϋπο¬ 
λογισμού τους. 

2. Κοινοτικοί και εθνικοί πόροι που διατίθενται για την 
εκπόνηση προγραμμάτων, μελετών και ερευνών σχετι¬ 
κών με θέματα που ανάγονται στους σκοπούς και τις δρα¬ 
στηριότητες του Φορέα. 

3. Πρόσοδοι από την εκμετάλλευση περιουσιακών στοι¬ 
χείων, επιχορηγήσεις δωρεές, κληρονομιές, κληροδο¬ 
σίες και κάθε είδους τακτικές ή έκτακτες εισφορές ημε¬ 
δαπών ή αλλοδαπών, φυσικών ή νομικών προσώπων. 

4. Έσοδα από την πώληση υλικών, εκδόσεων, δεδομέ¬ 
νων και κάθε άλλου πνευματικού προϊόντος που παράγει 
ή εκμεταλλεύεται ο Φορέας, καθώς και αμοιβές από τη 
διεξαγωγή ερευνών, μελετών και κάθε είδους υπηρεσιών 
στα πλαίσια των σκοπών του για λογαριασμό τρίτων. 

Έσοδα που προέρχονται από την εκμετάλλευση και 
προβολή του προστατευομένου αντικειμένου, όπως έσο¬ 
δα από εισιτήρια, ξεναγήσεις ομάδων επισκεπτών, προ¬ 
βολή και εκμετάλλευση οπτικοακουστικού υλικού, εκχώ¬ 
ρηση σημάτων ποιότητας και συνεργασίας σε επιχειρή¬ 
σεις.Από τα έσοδα αυτά ποσοστό 30% αποδίδεται 
ετησίως στο ΕΤΕΡΠΣ και διαθέτεται αποκλειστικά για την 
αναδιανομή πόρων μεταξύ των Φορέων Διαχείρισης. 

5. Επιχορηγήσεις από άλλες πηγές και κάθε άλλο έσο¬ 
δο από οποιαδήποτε αιτία (Άρθρο 6 Π.Δ. 346/2002). 

Άρθρο 4 

Η οικονομική διαχείριση του Φορέα ενεργείται με βάση 
το δικό του προϋπολογισμό εσόδων και εξόδων. Ο Γενι¬ 
κός προϋπολογισμός αποτελείται από τους παρακάτω 
επιμέρους προϋπολογισμούς της επόμενης χρήσης: 

1. Προϋπολογισμός Εσόδων 

2. Προϋπολογισμός Εξόδων λειτουργίας (Σταθερά έξο¬ 
δα) 

3. Προϋπολογισμός Εξόδων δράσης (Μεταβλητά έξο¬ 
δα για δραστηριότητες ανταποδοτικές ή μη ανταποδοτι¬ 
κές) 

4. Προϋπολογισμός Επενδύσεων (παγίων, έργων). 

Ο Προϋπολογισμός καταρτίζεται από την οικονομική 
Υπηρεσία ένα μήνα πριν την έναρξη του οικονομικού 
έτους βάσει των προβλέψεων που στηρίζονται στο ετήσιο 
πρόγραμμα δράσης και σε οικονομικά ή άλλα στοιχεία 
που βρίσκονται στη διάθεση της οικονομικής Υπηρεσίας 
ή προέρχονται από τις Υπηρεσίες του Φορέα και υποβάλ¬ 
λεται προς έγκριση στο Διοικητικό του Συμβούλιο μετά 
από εισήγηση του Προέδρου του. 

Τον προϋπολογισμό συνοδεύει εισηγητική έκθεση που 
περιλαμβάνει αιτιολόγηση των διαφόρων μεγεθώντου. Η 
ψήφισή του από το Δ.Σ. γίνεται 15 τουλάχιστον ημερολο¬ 
γιακές ημέρες πριν την έναρξη του οικονομικού έτους. 

Άρθρο 5 

Ο Φορέας Διαχείρισης και Ανάπλασης του ποταμού 
Κηφισού Αττικής και των παραχειμάρρων του (ΦΔΑΚ) 
τηρεί τα βιβλία και στοιχεία που προβλέπονται από το 
Π.Δ. 186/92 (άρθρο 2 παρ. 3, σε συνδυασμό με το άρθρο 
14 παρ. 2). 

Άρθρο 6 

Τα λογιστικά βιβλία και στοιχεία του Φορέα θεωρούνται 
από την αρμόδια Δημόσια οικονομική Εφορία (Δ.Ο.Υ.)της 
έδρας του Φορέα, απ’ όπου λαμβάνεται και ο Αριθμός 
Φορολογικού Μητρώου του Φορέα. 

Άρθρο 7 

Ο Φορέας για τη λογιστική παρακολούθηση εφαρμόζει 
το διπλογραφικό σύστημα με εφαρμογή του Γενικού Λο¬ 
γιστικού Σχεδίου προσαρμοσμένο στις ανάγκες του. 

Για την ενημέρωση των λογαριασμών απαιτείται η 
ύπαρξη παραστατικού (δικαιολογητικού), δηλαδή του 
αποδεικτικού πραγματοποίησης του εσόδου, εξόδου, εί¬ 
σπραξης η πληρωμής, τιμολόγιου, πιστωτικού σημειώ¬ 
ματος, απόδειξης παροχής υπηρεσιών και ό,τι εν γένει 
προβλέπεται για κάθε περίπτωση από τον Κ.Β.Σ. 

Άρθρο 8 

Για κάθε δαπάνη συντάσσεται Δελτίο Έγκρισης Δαπά¬ 
νης που υπογράφεται από τον Υπεύθυνο Οικονομικών 
Υπηρεσιών και τον Πρόεδρο. Στο δελτίο Έγκρισης Δα¬ 
πάνης αναφέρεται τουλάχιστον το όνομα του δικαιούχου, 
η αιτιολογία καθώς και η σχετική απόφαση του Δ.Σ. ή 
του Προέδρου. 

Γ ια πάγιες και επαναλαμβανόμενες δαπάνες, όπως μι¬ 
σθοδοσία προσωπικού, αποδόσεις παρακρατούμενων 
φόρων, ασφαλιστικών ταμείων κ.λπ. δεν απαιτείται Δελ¬ 
τίο Έγκρισης δαπάνης. 

Άρθρο 9 

Το ένταλμα πληρωμής εκδίδεται σε τριπλούν από τον 
Υπεύθυνο Οικονομικών Υπηρεσιώνπουελέγχειτην ύπαρ¬ 
ξη της δαπάνης και τη νομιμότητα των δικαιολογητικών. 
Στο χρηματικό ένταλμα πληρωμής αναγράφονται τα 
στοιχεία του προσώπου προς το οποίο γίνεται η πληρω¬ 
μή, σύντομη και σαφής αιτιολογία της, οι νόμιμες κρατή¬ 
σεις και το συνολικό ποσό ολογράφως. Στο ένταλμα πλη¬ 
ρωμής επισυνάπτονταιτα απαραίτητα δικαιολογητικά. Το 
χρηματικό ένταλμα πληρωμής υπογράφεται από τον 
Πρόεδρο ή τον αναπληρωτή του από τον Υπεύθυνο Οικο¬ 
νομικών Υπηρεσιών και το δικαιούχο. 

Η πληρωμή του χρέους του Φορέα προς το δικαιούχο 
μπορεί να γίνεται και με επιταγή που εκδίδεται και υπο¬ 
γράφεται από τον Πρόεδρο του ΦΔΑΚ. 

Το Ένταλμα πληρωμής εκτελείται νόμιμα από τον Υπεύ¬ 
θυνο Οικονομικών Υπηρεσιών που τηρεί και το σχετικό 
αρχείο. 

Τα Εντάλματα Πληρωμής που εκδίδονται για την απει¬ 
κόνιση ταμειακών συμψηφιστικών εγγραφών πρέπει να 
αναγράφουν στην πρώτη γραμμή τη λέξη «ΣΥΜΨΗ¬ 
ΦΙΣΜΟΣ» να περιέχουντην υπογραφή του λαβόντος και να 
μνημονεύουντον αριθμό καιτηνημερομηνίατου αντίστοι¬ 
χου Γραμματίου Είσπραξης με το οποίο συμψηφίζονται. 

Άρθρο 10 

Το Γραμμάτιο Είσπραξης εκδίδεται από τον Υπεύθυνο 
Οικονομικών Υπηρεσιών σε τριπλούν. Τα Γραμμάτια Εί¬ 
σπραξης πρέπει να είναι προαριθμημένα και αρχειοθε¬ 
τούνται από το Λογιστή κατά απόλυτη αριθμητική σειρά. 

Στο Γ ραμμάτιο Είσπραξης αναγράφονται οι λογαρια¬ 
σμοί του Φορέα που πιστώνονται κατά κωδικό αριθμό με 
βάση το σχετικό Σχέδιο Κωδικών, σαφής και σύντομη αι¬ 
τιολογία της είσπραξης, το συνολικό ποσό (αριθμητικά 
και ολογράφως), τα στοιχείατου καταβάλλοντος, ο τόπος 
και ο χρόνος έκδοσης, σφραγίδα του Φορέα και υπογρα¬ 
φή του εισπράττοντος. 

Άρθρο 11 

Ο Υπεύθυνος Οικονομικών Υπηρεσιών υποχρεώνεται 
να καταθέτει αμελητί και εντόκως τα ποσά που εισπράτ- 


τονται κάθε φορά για λογαριασμό του Φορέα σε Τράπεζα 
ή άλλο πιστωτικό Ίδρυμα στο σχετικό λογαριασμό του 
Φορέα, σύμφωνα με τις οικείες αποφάσεις του Δ.Σ. του 
ΦΔΑΚ. 

Ο Υπεύθυνος Οικονομικών Υπηρεσιών μπορεί, ύστερα 
από σχετική εντολή του Προέδρου, να παρακρατεί μέρος 
από τα εισπραττόμενα για λογαριασμό του Φορέα ποσά, 
για την αντιμετώπιση τρεχουσών αναγκών λειτουργίας 
του ΦΔΑΚ. 

Η ανάληψη οποιουδήποτε ποσού χρημάτων, που είναι 
κατατεθειμένα για λογαριασμό του Φορέα, γίνεται από 
τον Υπεύθυνο Οικονομικών Υπηρεσιών ύστερα από σχετι¬ 
κή γραπτή εντολή του Προέδρου ή του αναπληρωτή του. 

Σε περίπτωση κωλύματος του Υπεύθυνου Οικονομικών 
Υπηρεσιών η ανάληψη γίνεται από άλλο υπάλληλο του 
Φορέα, ύστερα από σχετική εντολή του Προέδρου ή του 
αναπληρωτή του. 

Ο Υπεύθυνος Οικονομικών Υπηρεσιών υποχρεώνεται 
να ενημερώνει κάθε δίμηνο το Δ.Σ. για την αναλυτική κα¬ 
τάσταση των λογαριασμών του ΦΔΑΚ. 

Άρθρο 12 

Τα δελτία Συμψηφιστικών Εγγραφών εκδίδονται σε 
τριπλούν από τον Υπεύθυνο Οικονομικών Υπηρεσιών και 
είναι προαριθμημένα. Στο Δελτίο Συμψηφιστικής Εγγρα¬ 
φής καταχωρούνται αναλυτικά οι λογαριασμοί που χρεώ¬ 
νονται ή πιστώνονται κατά κωδικό αριθμό. Στο Δελτίο 
Συμψηφιστικής Εγγραφής αναφέρεται σύντομη και σα¬ 
φής αιτιολογία για τη λογιστική εγγραφή που περιλαμβά¬ 
νεται σε αυτό καθώς και τα επισυναπτόμενα δικαιολο- 
γητικά. 

Τα πρωτότυπα Δελτία Συμψηφιστικής Εγγραφής με τα 
συνημμένα σε αυτά δικαιολογητικά αρχειοθετούνται από 
τον Υπεύθυνο Οικονομικών Υπηρεσιών κατά απόλυτη 
αριθμητική σειρά. 

Άρθρο 13 

Με τη λήξη του οικονομικού έτους κλείνονται οι ετήσιοι 
λογαριασμοί, γίνεται η απογραφή της περιουσίας του Φο¬ 
ρέα και μέσα στο τρίμηνο από τη λήξη του οικονομικού 
έτους συντάσσονται ο ισολογισμός και ο απολογισμός 
και αποτελέσματα χρήσης. 

Ο ισολογισμός και τα αποτελέσματα χρήσης υπογρά¬ 
φονται από τον Πρόεδρο και τον Υπεύθυνο Οικονομικών 
Υπηρεσιών. 

Ο ισολογισμός και ο απολογισμός συνοδεύονται από 
αναλυτική έκθεση πεπραγμένωντου Δ.Σ. που περιλαμβά¬ 
νει αιτιολόγηση και ανάλυση των εσόδων και εξόδων, των 
αποτελεσμάτων της χρήσης και της δημιουργίας των 
αποθεματικών. Στον απολογισμό απεικονίζονται οι διά¬ 
φορες προβλέψεις του προϋπολογισμού στο ίδιο διάστη¬ 
μα. 

Ο οικονομικός απολογισμός μαζί με την έκθεση πε¬ 
πραγμένων του Δ.Σ. υποβάλλεται μέσω του Προέδρου 
του Δ.Σ. στον Υπουργό ΠΕ.ΧΩ.Δ.Ε. και στον Υπουργό Οι¬ 
κονομικών. 

Άρθρο 14 

Ο έλεγχος της διαχείρισης των οικονομικών του ΦΔΑΚ 
από τον Υπεύθυνο Οικονομικών Υπηρεσιών υπόκειται σε 
εσωτερικό έλεγχο, που γίνεται από το Δ.Σ. του ΦΔΑΚ σε 
τακτά χρονικά διαστήματα ή έκτακτα και σε εξωτερικό 
έλεγχο που γίνεται από τους ορκωτούς ελεγκτές σύμφω¬ 
να με τη διαδικασία που ορίζεται από τις οικείες διατάξεις 
για τους ορκωτούς ελεγκτές. 

Οι εκθέσεις των ορκωτών ελεγκτών υποβάλλονται μέσω 
του Προέδρου του Δ.Σ. του Φορέα στον Υπουργό 
ΠΕ.ΧΩ.Δ.Ε. μέχρι το τέλος Ιουνίου κάθε χρόνου. 

Άρθρο 15 

Η σύναψη και η εκτέλεση των αναγκαίων για τη λει¬ 
τουργία του ΦΔΑΚ συμβάσεων πρέπει να διασφαλίζει τις 
αρχές της δημοσιότητας, της διαφάνειας, της αντικει¬ 
μενικότητας και της αξιοκρατίας και να εγγυάται την 
τήρηση του ελεύθερου ανταγωνισμού μέσα στα όρια 
της κείμενης νομοθεσίας. 

Άρθρο 16 

Το Νομοθετικό και Κανονιστικό πλαίσιο για την εκτέλε¬ 
ση έργων διέπεται από τις διατάξεις: 

1. Των Ν.1418/1984, Δημόσια Έργα (ΦΕΚ23/Ά) και Ν. 
2576/1998 (ΦΕΚ 25/Α') και των κατ’ εξουσιοδότησή τους 
προεδρικών διαταγμάτων και λοιπών διοικητικών πρά¬ 
ξεων. 

2. Του Ν. 2229/1994 (ΦΕΚ 138/Α') και των κατ’ εξουσιο¬ 
δότησή του διοικητικών πράξεων. 

3. Των Π.Δ. 609/1985 (ΦΕΚ223/Ά), Π.Δ. 368/1994 (ΦΕΚ 
201/Ά), Π.Δ. 334/2000 (ΦΕΚ 279/Ά) και Π.Δ. 393/1991 
(ΦΕΚ 140/Α') και των κατ’ εξουσιοδότησή τους διοικητι¬ 
κών πράξεων. 

Άρθρο 17 

Το Νομοθετικό και Κανονιστικό πλαίσιο για την ανάθεση 
και σύναψη συμβάσεων και προμηθειών διέπεται από τις 
διατάξεις: 

1. Του Ν. 2286/1995 (ΦΕΚ 19/Α') και των κατ’ εξουσιο¬ 
δότησή του προεδρικών διαταγμάτων και λοιπών διοικη¬ 
τικών πράξεων. 

2. Του Π.Δ. 370/1995 και του Π.Δ. 394/1996. 

3. Του άρθρου 3, 80, 83 του Ν. 2362/95. 

Άρθρο 18 

Τ ο Νομοθετικό και Κανονιστικό πλαίσιο για την ανάθεση 
και σύναψη συμβάσεων υπηρεσιών και μελετών διέπεται 
από τις διατάξεις: 

1. Των Π.Δ. 346/1998 και Π.Δ. 194/1979. 

2. Του Ν. 716/1977. 

3. Των άρθρων 80, 83 του Ν. 2362/1995. 

4. Το Π.Δ. 18/00 και τις 92/50, 97/52 οδηγίες ΕΟΚ. 

Άρθρο 19 

Αρμόδια όργανα για την εφαρμογή των διαδικασιών 
που ορίζονται στον παρόντα Κανονισμό είναι το Δ.Σ. και 
ο Πρόεδρος του Φορέα που επικουρούνται από τις Υπη¬ 
ρεσίες του. 

Άρθρο 20 

Κάθε τροποποίηση των διατάξεων του Κανονισμού γί¬ 
νεται με σχετική απόφαση του Διοικητικού Συμβουλίου 
του Φορέα, έγκριση του νέου Κανονισμού με απόφαση 
του Υπουργού ΠΕ.ΧΩ.Δ.Ε. και δημοσίευσή της στην Εφη¬ 
μερίδα της Κυβερνήσεως. 

Άρθρο 21 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2003 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 


Αριθ. 41523 (3) 

Κανονισμός λειτουργίας του Φορέα Διαχείρισης και Ανά¬ 
πλασης του ποταμού Κηφισού Αττικής και των παρα- 
χειμάρρωντου (ΦΔΑΚ). 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 15 του Ν. 2742/1999 (ΦΕΚ 
207/Α') «Χωροταξικός Σχεδιασμός και αειφόρος ανάπτυ¬ 
ξη και άλλες διατάξεις», όπως συμπληρώθηκε με την 
παρ. 1 του άρθρου 13 του Ν. 3044 «Μεταφορά Συντελε¬ 
στή Δόμησης και ρυθμίσεις άλλων θεμάτων αρμοδιότη¬ 
τας Υπουργείου Περιβάλλοντος, Χωροταξίας και Δημο¬ 
σίων Έργων» (ΦΕΚ 197/Α'). 

2. Τις διατάξεις του Π. Δ/τος 346/2002 «Σύσταση, ορ¬ 
γάνωση και λειτουργία νομικού προσώπου ιδιωτικού δι¬ 
καίου με την επωνυμία «Φορέας Διαχείρισης και Ανάπλα¬ 
σης του ποταμού Κηφισού Αττικής και των παραχειμάρ- 
ρωντου» (ΦΕΚ287/Ά). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α'), που 
προστέθηκε με το άρθρο 27 του Ν. 2081/1992 (ΦΕΚ 
154/Α') και τροποποιήθηκε με την παράγρ. 2α του άρ¬ 
θρου 1 του Ν. 2469/1997 (ΦΕΚ38/Ά). 

4. Το 5/9.9.2003 πρακτικό Δ.Σ. του Φ.Δ.Α.Κ. 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Ν.Π.Ι.Δ. με την επωνυμία Φ.Δ.Α.Κ., το ύψος της 
οποίας δεν μπορεί να προσδιορισθεί και θα καλυφθεί από 
τους προβλεπόμενους πόρους του άρθρου 6 του Π.Δ. 
346/21.11.2002 (ΦΕΚ 287/Ά), αποφασίζουμε: 

Άρθρο 1 

Εγκρίνεται όπως στα επόμενα άρθρα ο Κανονισμός 
Λειτουργίας του Φορέα Διαχείρισης και ανάπλασης του 
ποταμού Κηφισού Αττικής και των παραχειμάρρων του 
(Φ.Δ.Α.Κ.), που συστάθηκε με το Π.Δ. 346/21.11.2002 
(ΦΕΚ 287/Ά). 

Άρθρο 2 

Ο «Φορέας Διαχείρισης και Ανάπλασης του ποταμού 
Κηφισού Αττικής και των παραχειμάρρων του» (ΦΔΑΚ) 
εδρεύει στο Δήμο Αχαρνών και έχει παράρτημα στην Κη¬ 
φισιά, στο Εθνικό Κέντρο Περιβάλλοντος και Αειφόρου 
Ανάπτυξης. 

Ο ΦΔΑΚ έχει κοινωφελή χαρακτήρα, απολαμβάνει πλή¬ 
ρους διοικητικής και οικονομικής αυτοτέλειας και επο¬ 
πτεύεται από τον Υπουργό ΠΕ.ΧΩ.Δ.Ε. 

Κατά την άσκηση των αρμοδιοτήτων τους τα μέλη του 
ΦΔΑΚ έχουν λειτουργική ανεξαρτησία. 

Άρθρο 3 

Για την αναγνώριση των μελών και των υπαλλήλων του 
ΦΔΑΚ εκδίδονται δελτία υπηρεσιακής ταυτότητας με τη 
φωτογραφία τους, το ονοματεπώνυμο και την ιδιότητά 
τους, που υπογράφονται από τον Πρόεδρο του ΦΔΑΚ και 
σφραγίζονται. 

Άρθρο 4 

Η θητεία του Προέδρου και των μελών του Δ.Σ. του 
ΦΔΑΚ είναι τριετής και μπορεί να ανανεώνεται. Μέχρι να 
οριστεί το νέο ΔΣ το υπάρχον εξακολουθεί να ασκεί όλα 
τα καθήκοντα του και οι πράξεις του θεωρούνται νόμιμες. 

Τα αναπληρωματικά μέλη εκπληρώνουν τα καθήκοντα 
των τακτικών σε περίπτωση κωλύματος ή απουσίας τους. 

Σε περίπτωση αντικατάστασης μέλους κατά τη διάρκεια 
της θητείας του ΔΣ, το νέο μέλος διορίζεται για το υπό¬ 
λοιπο της θητείας. 

Άρθρο 5 

1) Το Δ.Σ. συνεδριάζει τακτικά μεν μια φορά το μήνα, 
έκτακτα δε όταν ζητηθεί από τον Πρόεδρο ή τρία μέλη 
του, ύστερα από σχετική πρόσκληση του Προέδρου που 
απευθύνεται σε άλατα μέλη (τακτικά και αναπληρωματι¬ 
κά), τρεις τουλάχιστον ημέρες πριν από τη συνεδρίαση, 
που περιλαμβάνει τα θέματα της ημερήσιας διάταξης. 

2) Οι συνεδριάσεις του Δ.Σ. του Φορέα μπορεί να είναι 
προσιτές στο κοινό ύστερα από σχετική απόφασή του. Το 
Δ.Σ. μπορεί να αποκλείσει τη δημοσιότητα των συνεδριά- 
σεώντου για λόγους δημόσιου συμφέροντος. 

3) Το Δ.Σ. συνεδριάζει νομίμως όταν στη σύνθεσή του 
μετέχουν ως τακτικά ή αναπληρωματικά μέλη περισσό¬ 
τερα από τα μισά των διορισμένων τακτικών μελών (απαρ¬ 
τία) . Η απαρτία πρέπει να υπάρχει σε όλη τη διάρκεια της 
συνεδρίασης. Κατά τα λοιπά ισχύουν οι διατάξεις του άρ¬ 
θρου 14 του Κώδικα Διοικητικής Διαδικασίας, Ν. 2690/ 
1999. 

4) Κατά τις συνεδριάσεις προεδρεύει ο Πρόεδρος του 
Φορέα. Σε περίπτωση απουσίας του προεδρεύει ο Αντι¬ 
πρόεδρος. Σε περίπτωση απουσίας και των δύο προε¬ 
δρεύει ένα μέλος του Δ.Σ. που εκλέγεται από τα παρευ- 
ρισκόμενα μέλη ύστερα από ψηφοφορία με ανάταση 
του χεριού. 

5) Οι αποφάσεις του Δ.Σ. λαμβάνονται κατά πλειοψη- 
φία. Αν κατά την ψηφοφορία σχηματιστούν περισσότε¬ 
ρες από δύο γνώμες τότε η ψηφοφορία επαναλαμβάνε¬ 
ται και η απόφαση λαμβάνεται με σχετική πλειοψηφία. Σε 
περίπτωση ισοψηφίας υπερισχύει η ψήφος του Προέ¬ 
δρου. 

6) Στην αρχή της συνεδρίασης τα μέλη του Δ.Σ. μπο¬ 
ρούν να προτείνουν κατά την κρίση τους θέματα εκτός 
ημερήσιας διάταξης προς συζήτηση. Ο Πρόεδρος θέτει 
σε ψηφοφορία τις προτάσεις για τα εκτός ημερήσιας 
διάταξης θέματα και το Δ.Σ. αποφασίζει αν αυτά θα συ¬ 
ζητηθούν κατά τη συνεδρίαση και με ποια σειρά. 

7) Το Δ.Σ. μπορεί να αποφασίσει την τροποποίηση των 
προβλεπόμενων από την κείμενη νομοθεσία Κανονισμών 
με πλειοψηφία των τριών τετάρτων (3/4) των μελών του 
Δ.Σ. Η τροποποίηση υπόκειται σε έγκριση από τον Υπουρ¬ 
γό ΠΕ.ΧΩ.Δ.Ε. 

Άρθρο 6 

Το Δ.Σ. είναι αρμόδιο για τη λήψη όλωντων αποφάσεων 
που απαιτούνται για την εκπλήρωση του κατά το άρθρο 3 
του Π.Δ. 346/2002 σκοπού του Φορέα. 

Ειδικότερα: 

1) Αποφασίζει για κάθε θέμα που αφορά τη διοίκηση, τη 
λειτουργία, τη διαχείριση της περιουσίας και τη διάθεση 
των πόρων του Φορέα. 

2) Εγκρίνει τον ετήσιο προϋπολογισμό, ισολογισμό και 
απολογισμό του Φορέα και ελέγχει κατά τακτά χρονικά 
διαστήματα ή έκτακτα τη διαχείριση των οικονομικών του 
Φορέα από το λογιστή. 

3) Καταρτίζει τους Κανονισμούς λειτουργίας, υπηρε¬ 
σιών και προσωπικού, οικονομικής διαχείρισης και προ¬ 
μηθειών, ανάληψης ή εκτέλεσης έργου για τρίτους και 
ανάθεσης σε τρίτους επιστημονικών, ερευνητικών προ¬ 


γραμμάτων, μελετών, υπηρεσιών, τεχνικής βοήθειας και 
εν γένει έργων και υπηρεσιών που εγκρίνονται με από¬ 
φαση του Υπουργού ΠΕ.ΧΩ.Δ.Ε. 

4) Συντάσσει και προτείνει στον Υπουργό ΠΕ.ΧΩ.Δ.Ε. 
τα σχέδια πενταετούς διαχείρισης της προστατευτέας 
περιοχής του Κηφισού και των παραχειμάρρων του κα¬ 
θώς επίσης και το ετήσιο πρόγραμμα δράσης του Φορέα. 

5) Προτείνει στον Υπουργό ΠΕ.ΧΩ.Δ.Ε. την τροποποίη¬ 
ση των πιο πάνω σχεδίων πριν από τη λήξη της εφαρ¬ 
μογής τους, όταν αυτό υπαγορεύεται από επιτακτικές 
ανάγκες της πράξης. 

6) Εγκρίνει την ειδική περιβαλλοντική μελέτη της προ¬ 
στατευτέας περιοχής σύμφωνα με το άρθρο 21 του Ν. 
1650/86 (ΦΕΚ 160/Ά) και τον Κανονισμό λειτουργίας και 
διαχείρισής της και την εισηγείται στην Υπουργό ΠΕ. 
ΧΩ.Δ.Ε. 

7) Εγκρίνει την οικονομικοτεχνική μελέτη βιωσιμότη¬ 
τας του Φορέα καθώς επίσης και κάθε άλλη οικονομι- 
κοτεχνική μελέτη αναγκαία για την πραγματοποίηση των 
παρεμβάσεων και μέτρων που προβλέπονται στα σχέδια 
διαχείρισης της προστατευτέας περιοχής. 

8) Εγκρίνει και ιεραρχεί τα αναγκαία μέτρα για την απο¬ 
κατάσταση, διατήρηση και βελτίωση των φυσικών λει¬ 
τουργιών της προστατευτέας περιοχής καθώς επίσης και 
για την ανάπλασή της με κυρίαρχο στοιχείο την ανάδει¬ 
ξη του φυσικού περιβάλλοντος και του νερού. 

9) Αποφασίζει σε συνεργασία με τους αρμόδιους Φο¬ 
ρείς, τις αναγκαίες ενέργειες (αγορά, απαλλοτρίωση, 
ανταλλαγή κ.λπ.) για ενοποίηση των εκτάσεων του Δημο¬ 
σίου, των ΟΤΑ και των κοινωφελών Οργανισμών και Ιδρυ¬ 
μάτων που βρίσκονται στην περιοχή ευθύνης του Φορέα 
και για τη σύνδεσή τους με το ανθρωπογενές περιβάλ¬ 
λον, έτσι ώστε να αναπτύσσονται δραστηριότητες που 
εξυπηρετούν τους σκοπούς του ή δεν θίγουν την προ- 
στατευτέα περιοχή. 

10) Αποφασίζειτην ανάληψη απ’ ευθείας από τον Φορέα 
ή την ανάθεση σε τρίτους της εκπόνησης μελετών, ερευ¬ 
νητικών προγραμμάτων ή την εκτέλεση έργων, σύμφωνα 
με τα εγκεκριμένα σχέδια πενταετούς και ετήσιας διαχεί¬ 
ρισης της προστατευτέας περιοχής καθώς επίσης και την 
συμμετοχή σε σχετικά εθνικά ή ευρωπαϊκά προγράμματα 
και δράσεις που προωθούν τους στόχους του Φορέα. 

11) Γνωμοδοτεί για τη χορήγηση αδειών λειτουργίας, 
εκσυγχρονισμού ή αλλαγής χρήσης των εγκαταστάσεων 
που επιτρέπονται στην προστατευτέα περιοχή καθώς και 
για κάθε άλλο θέμα όπου προβλέπεται από τις κείμενες 
διατάξεις έγκριση ή άδεια άλλης Αρχής (προέγκριση χω- 
ροθέτησης έργων, μελέτες διευθέτησης, οικοδομικές 
άδειες κλπ.) ή όποτε ζητείται η γνωμοδότησή του. 

12) Προτείνει στους αρμόδιους Φορείς τη λήψη μεσο¬ 
πρόθεσμων ή μακροπρόθεσμων προγραμμάτων δράσης 
για την ανάπτυξη της προστατευτέας περιοχής. 

13) Προωθεί και ελέγχει τη διαδικασία σύνταξης του 
κτηματολογίου της προστατευτέας περιοχής. 

14) Προτείνει αρμοδίως την παραχώρηση στον Φορέα 
των εκτάσεων του Δημοσίου, των ΟΤΑ και των κοινωφε¬ 
λών Οργανισμών και Ιδρυμάτων που βρίσκονται στην 
προστατευτέα περιοχή. 

15) Εγκρίνει την ανάθεση σε τρίτους των αναγκαίων έρ¬ 
γων για την συντήρηση και αποκατάσταση της ομαλής 
λειτουργίας των υδατορευμάτων της περιοχής ευθύνης 
του, των αντιδιαβρωτικών έργων, των έργων ανάσχεσης 
και προστασίας και των έργων αποκατάστασης της τοπι¬ 
κής χλωρίδας και πανίδας. 

16) Εγκρίνει την κατασκευή και την συντήρηση των 
έργων υποδομής που απαιτούνται για τη φύλαξη της 
προστατευόμενης περιοχής και την άσκηση των επιτρε¬ 
πόμενων σ’ αυτήν δραστηριοτήτων. 

17) Εποπτεύειτην συγκρότηση καιτη λειτουργία βάσης 
δεδομένων και τεκμηρίωσης, σύμφωνα μετά υπάρχοντα 
εθνικά πρότυπα, με όλα τα κτηματολογικά στοιχεία της 
προστατευτέας περιοχής. 

18) Ελέγχει την εύρυθμη λειτουργία του μηχανοργανω- 
τικού συστήματος του Φορέα και εγκρίνει την προμήθεια 
των σχετικών κινητών και ακινήτων. 

19) Εγκρίνει την τιμολογιακή πολιτική πώλησης κάθε 
υλικού και πνευματικού προϊόντος που παράγει ή εκμε¬ 
ταλλεύεται ο Φορέας, καθώς επίσης και κάθε είδους υπη¬ 
ρεσιών που προσφέρει ο Φορέας σε τρίτους. 

20) Μπορεί να μεταβιβάζει την άσκηση ορισμένων αρ¬ 
μοδιοτήτων του στον Πρόεδρο, σε άλλα μέλη του Δ.Σ. ή 
σε υπαλλήλους του Φορέα. 

21) Αποφασίζει για τους όρους των διακηρύξεων και για 
την σύναψη συμβάσεων του Φορέα με τρίτους 

22) Εκδικάζει τις ενστάσεις των ενδιαφερομένων κατά 
τη διαδικασία όλων των σχετικών με τις ανάγκες λειτουρ¬ 
γίας του διαγωνισμών. 

23) Αποφασίζει για την αποδοχή κληρονομιών, δωρεών 
και κληροδοσιών. 

24) Αποφασίζει την συγκρότηση ομάδων εργασίας από 
μέλη του Δ.Σ., υπαλλήλους του Φορέα ή εθελοντές για 
την προώθηση των στόχων του. 

25) Εποπτεύει την προβολή του Φορέα στη χώρα μας 
και στις ξένες χώρες. 

26) Προτείνει στον Υπουργό ΠΕΧΩΔΕ την πρόσληψη 
κάθε κατηγορίας προσωπικού του Φορέα καθώς επίσης 
και τους όρους των σχετικών συμβάσεων. 

27) Ασκεί σε δεύτερο βαθμό την πειθαρχική δικαιοδο¬ 
σία στις περιπτώσεις όπου είναι αρμόδιος ο Πρόεδρος 
ύστερα από έφεση που ασκείται από τον ενδιαφερόμενο 
μέσα σε προθεσμία δέκα (10) ημερών από τη γνώση της 
επιβολής της σχετικής ποινής, σε πρώτο δε βαθμό στις 
περιπτώσεις που επισύρουν βαρύτερες ποινές, σύμφωνα 
με τον σχετικό Κανονισμό. 

Κατά της σχετικής απόφασης ο ενδιαφερόμενος έχει 
δικαίωμα έφεσης στον Υπουργό ΠΕΧΩΔΕ μέσα σε προ¬ 
θεσμία δέκα (10) ημερών από τη γνώση της επιβολής της 
σχετικής ποινής. 

Άρθρο 7 

Ο Πρόεδρος του ΦΔΑΚ έχει τις εξής ιδίως αρμοδιότη¬ 
τες: 

1) Διευθύνει όλες τις συνεδριάσεις του Διοικητικού Συμ¬ 
βουλίου και συγκαλείτις έκτακτες συνεδριάσεις. 

2) Καταρτίζει τα θέματα της ημερήσιας διάταξης. 

3) Εποπτεύει όλες τις λειτουργίες του Φορέα. 

4) Επιμελείται και αποφασίζει για άλατα θέματα διοίκη¬ 
σης και διαχείρισης της περιουσίας του Φορέα μέσα στα 
πλαίσια της κείμενης νομοθεσίας και των εξουσιοδοτή¬ 
σεων που παρέχονται από το Διοικητικό Συμβούλιο. 

5) Υπογράφει μαζί με τον Γραμματέα, τις αποφάσεις και 
τα πρακτικά των συνεδριάσεων του Δ.Σ. 

6) Σε περιπτώσεις επείγουσας ανάγκης, κινδύνου ή 
απειλής του δημόσιου συμφέροντος ή των συμφερόντων 
του ΦΔΑΚ αποφασίζει προσωρινά για θέματα αρμοδιότη¬ 
τας του Δ.Σ. και υποβάλλει αμελητί τη σχετική απόφασή 
του στο Δ.Σ. για έγκριση. 


7) Συντάσσει τα σχέδια του ετήσιου προϋπολογισμού, 
του ισολογισμού και του απολογισμού και εισηγείται στο 
Δ.Σ. προς ψήφιση. 

8) Εκπροσωπεί τον Φορέα ενώπιον κάθε δικαστικής, δι¬ 
οικητικής ή άλλης αρχής. Με απόφαση του Δ.Σ. η αρμο¬ 
διότητα αυτή μπορεί να μεταβιβαστεί σε άλλο μέλος ή σε 
συγκεκριμένο υπάλληλο του Φορέα που κρίνεται ικανός, 
λόγω ειδικών γνώσεων και εμπειρίας. 

9) Είναι διοικητικός και πειθαρχικός προϊστάμενος του 
Φορέα. 

10) Μπορεί να μεταβιβάζει ορισμένες αρμοδιότητέςτου 
στον Αντιπρόεδρο. 

Άρθρο 8 

Ο Αντιπρόεδρος αναπληρώνει τον Πρόεδρο σε κάθε πε¬ 
ρίπτωση κωλύματος ή απουσίας του. 

Άρθρο 9 

Ο Γραμματέας του Δ.Σ.: 

1) Μεριμνά και ευθύνεται για την εγγραφή των πρακτι- 
κώντων συνεδριάσεωντου Δ.Σ. στο αρχείο πρακτικών και 
την υπογραφή τους από τον ίδιο, τον Πρόεδρο και τα 
παρόντα κατά τη συνεδρίαση μέλη του Δ.Σ. 

2) Φροντίζει για την τήρηση του αρχείου των πρωτότυ¬ 
πων επίσημων εγγράφων του αρχείου του Δ.Σ., τα οποία 
συνυπογράφει με τον Πρόεδρο. 

3) Θέτει έγκαιρα υπόψη του Προέδρου του Δ.Σ. τα θέ¬ 
ματα που απασχολούν τον Φορέα και με εντολή του κα¬ 
ταρτίζει την ημερήσια διάταξη της κάθε συνεδρίασης. 

4) Μεριμνά για την έγκαιρη αποστολή στα μέλη του Δ.Σ. 
της πρόσκλησης σε τακτική και έκτακτη συνεδρίαση. 

5) Αναλαμβάνει τα καθήκοντα που του αναθέτονται με 
απόφαση του Δ.Σ. 

Σε περίπτωση απουσίας ή κωλύματος του Γ ραμματέα 
τα καθήκοντάτου ασκεί ο αναπληρωτής του. 

Άρθρο 10 

1) Τα μέλη του Δ.Σ. έχουν υποχρέωση να συμμετέχουν 
σε όλες τις συνεδριάσεις του Δ.Σ. καθώς και στις συνε¬ 
δριάσεις και εργασίες των Επιτροπών του Φορέα στις 
οποίες έχει ορισθεί να μετέχουν από το Δ.Σ. ή των συλ¬ 
λογικών Οργάνων στα οποία έχουν ορισθεί ως εκπρό¬ 
σωποι από το Δ.Σ. 

2) Τα μέλη του Δ.Σ. που απουσιάζουν αδικαιολόγητα 
από τρεις συνεχόμενες συνεδριάσεις χωρίς να έχουν ενη¬ 
μερώσει σχετικά τον Πρόεδρο ή τον Γ ραμματέα, αντικα- 
θιστώνται με διαδικασία που κινεί ο Πρόεδρος του Φορέα 
με αναφοράτουπροςτον Υπουργό ΠΕΧΩΔΕ, ύστερα από 
κλήση του ενδιαφερομένου για παροχή εξηγήσεων. 

3) Μέλος του Δ.Σ. δεν επιτρέπεται να συμμετέχει σε 
συζήτηση ή λήψη απόφασης για θέμα στο οποίο έχει 
έννομο συ μφέρον ή που αφορά (αμέσως ή εμμέσως) συγ¬ 
γενή του εξ αίματος ή εξ αγχιστείας έως και δευτέρου 
βαθμού. 

4) Απόφαση που λαμβάνεται κατά παράβαση της προη¬ 
γούμενης παραγράφου είναι απολύτως άκυρη. 

Άρθρο 11 

Η πειθαρχική εξουσία επί των μελών του Δ.Σ ασκείται 
από τον Υπουργό ΠΕΧΩΔΕ ύστερα από σχετική αναφορά 
του Προέδρου του Φορέα. 

Άρθρο 12 

Ο Πρόεδρος και τα μέλη του Δ.Σ. του Φορέα λαμβάνουν 
σαν αποζημίωση εκατόν πενήντα (150) Ευρώ (καθαρό 

ποσό) για κάθε συμμετοχή τους στις συνεδριάσεις του 
Δ.Σ. 

Η αμοιβή των μελών που συμμετέχουν στις Ομάδες 
Εργασίας καθορίζεται με απόφαση του Δ.Σ.Επί πλέον ο 
Πρόεδρος λαμβάνει μηνιαία αποζημίωση χιλίων πεντακο- 
σίων (1500) Ευρώ και ο Γραμματέας χιλίων (1000) Ευρώ . 

Άρθρο 13 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2003 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-Φ- 

Αριθ. 2707 (4) 

Τροποποίηση της 4396/28-9-2001 απόφασης ορισμού τα¬ 
κτικών και αναπληρωματικών μελών του Διοικητικού 
Συμβουλίου της Εταιρείας «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.», όπως αυτή τροποποιήθηκε με τις 1828/1-5- 
2002, 2379/11 -6-2002 και 3650/1 -10-2002 αποφάσεις. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 5, παρ. 7 εδαφ. δ' του 
Ν. 2408/1996 «Τροποποίηση διατάξεωντου Ποινικού Κώ¬ 
δικα, του Κώδικα Ποινικής Δικονομίας, του Κώδικα Βα¬ 
σικών Κανόνων για τη μεταχείριση των κρατουμένων και 
άλλες διατάξεις» όπως αντικαταστάθηκε από τις διατά¬ 
ξεις: α) Του άρθρου 3 παρ. 15 εδαφ. δ'του Ν. 2479/1997 
«Ανώτατο Ειδικό Δικαστήριο, επιτάχυνση των δικών, δι- 
κονομικές απλουστεύσεις και άλλες διατάξεις», β) Του 
άρθρου 36παρ. 1 του Ν. 2915/2001 «Επιτάχυνσητηςτα- 
κτικής διαδικασίας ενώπιον των πολιτικών δικαστηρίων 
και λοιπές δικονομικές και συναφείς ρυθμίσεις», καιγ) Του 
άρθρου 13 του Ν. 2943/2001 «Έκτιση ποινών εμπόρων 
ναρκωτικών και άλλες διατάξεις αρμοδιότητας του 
Υπουργείου Δικαιοσύνης». 

2. Τις διατάξεις των άρθρων 2 και 4 του Ν.Δ. 1017/1971 
«Περί συστάσεως Ταμείου Χρηματοδοτήσεως Δικαστι¬ 
κών Κτιρίων», όπως συμπληρώθηκαν και αντικαταστάθη- 
καν από τις διατάξεις: α) Του άρθρου 5 παρ. 7 εδαφ. β’ του 
Ν. 2408/1996 «Τροποποίηση διατάξεωντου Ποινικού Κώ¬ 
δικα, του Κώδικα Ποινικής Δικονομίας, του Κώδικα Βασι¬ 
κών Κανόνων για τη μεταχείριση των κρατουμένων και άλ¬ 
λες διατάξεις», β) Του άρθρου 3 παρ. 15 εδαφ. β'του Ν. 
2479/1997 «Ανώτατο Ειδικό Δικαστήριο, επιτάχυνση των 
δικών, δικονομικές απλουστεύσεις και άλλες διατάξεις», 
γ) Του άρθρου 21 παρ. 5 εδαφ. β’του Ν. 2521/1997 «Ειδι¬ 
κό μισθολόγιο δικαστικών λειτουργών, μισθολόγια κύ¬ 
ριου προσωπικού Νομικού Συμβουλίου του Κράτους και 
Ιατροδικαστών και άλλες διατάξεις», και δ) του άρθρου 
35 του Ν. 1968/1991 «Ρύθμιση θεμάτων αρμοδιότητας 
του Υπουργείου Δικαιοσύνης». 

3. Την 4396/28.9.2001 απόφασή μας, που δημοσιεύθη- 
κε στο ΦΕΚ 1273/Β72.10.2001, με την οποία συγκροτή¬ 
θηκε το Διοικητικό Συμβούλιο της εταιρείας «ΘΕΜΙΣ ΚΑ¬ 
ΤΑΣΚΕΥΑΣΤΙΚΗ Α.Ε.», όπως αυτή τροποποιήθηκε με τις 
1828/1-5-2002 (ΦΕΚ 574/Β78-5-2002), 2379/11.6.2002 
(ΦΕΚ 713/Β711.6.2002) και 3650/1-10-2002 (ΦΕΚ 1286/Β7 
3-10-2002) αποφάσεις μας, αποφασίζουμε: 


1. Τροποποιούμε την 4396/28-9-2001 απόφασή μας, με 
την οποία συγκροτήθηκε το Διοικητικό Συμβούλιο της 
Εταιρείας «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.», όπως αυτή 
τροποποιήθηκε με τις 1828/1-5-2002, 2379/11.6.2002 και 
3650/1-10-2002 αποφάσεις μας, ως προς τον ορισμό 
ενός τακτικού μέλους και του Διευθύνοντος Συμβούλου. 

2. Ορίζουμε τακτικό μέλος της εταιρείας «ΘΕΜΙΣ ΚΑ¬ 
ΤΑΣΚΕΥΑΣΤΙΚΗ Α.Ε.» τον Μπαλτά Εμμανουήλ του Ακίν¬ 
δυνου, Πολιτικό-Μηχανικό Ε.Μ.Π., σε αντικατάσταση του 
παραιτηθέντος Βάμβα Βασιλείου του Ιωάννη, Ηλεκτρο¬ 
λόγου - Μηχανικού Ε.Μ.Π. 

Καθήκοντα Διευθύνοντος Συμβούλου θα ασκεί ο Πρόε¬ 
δρος του Διοικητικού Συμβουλίου της Εταιρείας Λίβανός 
Γεώργιος του Ισιδώρου, Δικηγόρος, αντί του παραιτη- 
θέντος Βάμβα Βασιλείου του Ιωάννη. 

Κατά τα λοιπά ισχύουν οι ανωτέρω αποφάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-Φ- 

Αριθ. 08/Δ.Τ.Α./21393 (5) 

Σύσταση Δημοτικής Επιχείρησης με την επωνυμία «Δη¬ 
μοτική Επιχείρηση Ύδρευσης - Αποχέτευσης - Τηλε- 
θέρμανσης Λαυρεωτικής (Δ.Ε.Υ.Α.ΤΗ.Λ.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΑΤΤΙΚΗΣ 

Έχοντας υπόψη: 

1) Τις διατάξεις 

α) Της παρ. 10 του άρθρου 1 του Ν. 1068/1980. 

β) ΤουΝ. 1069/1980. 

γ) Της παρ. 7 του άρθρου 57 του Ν. 2218/1994. 

δ) Του άρθρου 8του Ν. 2839/2000. 

2) Τις διατάξεις των άρθρων 277 έως και 284, 287, 291 
και 304του Π.Δ. 410/1995. 

3) Τις διατάξεις του Ν. 2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107/Α730-5-1997). 

4) Τις ρυθμίσειςτου άρθρου 29Ατου Ν. 1558/1985, που 
προστέθηκε με το άρθρο 27 του Ν. 2081/1992, σχετικά 
με την υποχρέωση αναγραφής κάλυψη δαπάνης που συ¬ 
νεπάγεται η έκδοση κάθε κανονιστικής διάταξης. 

5) Τις 252 και 254/2003 αποφάσεις του Δημοτικού Συμ¬ 
βουλίου Λαυρεωτικής με τη συνημμένη οικονομοτεχνική 
μελέτη, αποφασίζουμε: 

Άρθρο 1 

Συστήνεται στο Δήμο Λαυρεωτικής Αττικής Δημοτική 
Επιχείρηση Ύδρευσης - Αποχέτευσης - Τηλεθέρμανσης 
με την επωνυμία «Δημοτική Επιχείρηση Ύδρευσης - Απο¬ 
χέτευσης-Τηλεθέρμανσης Λαυρεωτικής (Δ.Ε.Υ.Α.ΤΗ.Λ.)», 
ως Νομικό Πρόσωπο Ιδιωτικού Δικαίου. 

Άρθρο 2 

Σκοπός της επιχείρησης είναι η μελέτη, κατασκευή, συ¬ 
ντήρηση, εκμετάλλευση έργων μεταφοράς, η διοίκηση 
και λειτουργία των δικτύων ύδρευσης και αποχέτευσης 
ακαθάρτων και όμβριων, καθώς και της μονάδος επεξερ¬ 
γασίας λυμάτων και αποβλήτων της περιοχής αρμοδιό- 
τητάς της. 

Άρθρο 3 

Έδρα της επιχείρησης είναι ο Δήμος Λαυρεωτικής της 
Νομαρχίας Ανατολικής Αττικής. 

Άρθρο 4 

Περιοχή αρμοδιότητας της επιχείρησης ορίζεται η διοι¬ 
κητική περιφέρεια του Δήμου Λαυρεωτικής. 

Άρθρο 5 

Ο τρόπος εκμεταλλεύσεως των έργων και των υπηρε¬ 
σιών θα γίνεται σύμφωνα με τις διατάξεις του Ν. 1069/80 
(άρθρο 1 παρ. 3), όπως ισχύει. 

Άρθρο 6 

Διατίθεται από το Δήμο Λαυρεωτικής ως Κεφάλαιο της 
Δημοτικής Επιχείρησης Ύδρευσης - Αποχέτευσης - Τηλε- 
θέρμανσης το ποσό των είκοσι χιλιάδων (20.000) ευρώ. 

Άρθρο 7 

Περιουσία της επιχείρησης αποτελούν, σύμφωνα με το 
άρθρο 8 του Ν. 1069/80, τα έργα ύδρευσης - αποχέτευ¬ 
σης που έχουν εκτελεσθεί ή θα εκτελεσθούν με βάση τις 
μελέτες που έχουν εγκριθεί ή θα εγκριθούν, καθώς επί¬ 
σης όλοι οι υπόνομοι ή ανοικτοί αγωγοί που εκβάλλουν 
άμεσα ή έμμεσα στο δίκτυο, ο σταθμός επεξεργασίας 
λυμάτων και κάθε άλλο στοιχείο που θα παραχωρηθεί 
από το Δήμο (άρθρο 8 παρ. 1 Ν. 1069/80). 

Άρθρο 8 

Έσοδα της επιχείρησης σύμφωνα με τις διατάξεις των 
σχετικών άρθρων 10 έως και 16 και 27 και 28 του Ν. 1069/ 
1980 είναι: 

α) Τα ειδικό τέλος για τη μελέτη, κατασκευή και επέκτα¬ 
ση των έργων ύδρευσης και αποχέτευσης για μια δεκαε¬ 
τία από την 1η Ιανουάριου της σύστασης της επιχείρη¬ 
σης, δηλαδή από έτους 2004, που υπολογίζεται σε πο¬ 
σοστό 80% της αξίας του νερού. 

β) Δωρεάν επιχορήγηση από το ΠΔΕ κατά ποσοστό μέ¬ 
χρι 35% επί των δαπανών μελετών και κατασκευών των 
πάσης φύσεως έργων ύδρευσης, αποχέτευσης καιτηλε- 
θέρμανσης αρμοδιότητας της επιχείρησης, 
γ) Το τέλος σύνδεσης με το δίκτυο αποχέτευσης, 
δ) Η δαπάνη διακλάδωσης και σύνδεσης προς τον αγω¬ 
γό ύδρευσης, αποχέτευσης καιτηλεθέρμανσης. 

ε) Το τέλος σύνδεσης με το δίκτυο ύδρευσης και τηλε- 
θέρμανσης. 

στ) Τέλος χρήσης υπονόμων, 
ζ) Αξία καταναλώσιμου νερού, 
η) Εγγύηση χρήσης υδρομετρητή, 
θ) Δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης ή τηλεθέρμανσης, 
υδρομετρητών ή άλλων συναφών εργασιών. 

ι) Συνεισφορές τρίτων για έργα προς εκτέλεση κατά 
προτεραιότητα. 

ια) Οι πρόσοδοι από την περιουσία ή το τίμημα από την 
εκποίηση αυτής. 

ιβ) Δάνεια, κληρονομιές, δωρεές και λοιπές επιχορηγή¬ 
σεις. 

ιγ) Έσοδα που εισπράττονται από την εφαρμογή των 
διατάξεων των άρθρων 27 και 28 του Ν. 1069/1980, καθώς 
και κάθε άλλη νόμιμη πρόσοδος. 


Άρθρο 9 

Η επιχείρηση διοικείται από Διοικητικό Συμβούλιο που 
αποτελείται από επτά (7) μέλη, τα οποία ορίζονται μαζί με 
τους αναπληρωτές τους από το Δημοτικό Συμβούλιο, ως 
ακολούθως: 

α) Τέσσερις (4) αιρετοί εκπρόσωποι του Δήμου, έκτων 
οποίων ο ένας προέρχεται από τη μειοψηφία. 

β) Δύο (2) δημότες ή κάτοικοιτου Δήμου με πείρα ή γνώ¬ 
σεις σχετικές με το αντικείμενο της επιχείρησης. 

γ) Ένας εκπρόσωπος από κοινωνικό φορέα της πόλης. 

Σε περίπτωση που η επιχείρηση θα απασχολεί περισσό¬ 
τερους από είκοσι (20) εργαζόμενους, τότε στο Δ.Σ. θα 
συμμετέχει εκπρόσωπος των εργαζομένων, οπότε μειώ¬ 
νεται κατά έναν ο αριθμός των δημοτών που συμμετέχουν 
στο Δ.Σ. της επιχείρησης. 

Το Δημοτικό Συμβούλιο ορίζει από τα μέλη του Διοικη¬ 
τικού Συμβουλίου τον Πρόεδρο και τον Αντιπρόεδρό 
του. 

Η θητεία του Δ.Σ. ακολουθεί τη θητεία του Δημοτι¬ 
κού Συμβουλίου και λήγει μόλις εγκατασταθούν τα νέα 
μέλη. 

Άρθρο 10 

Ο Πρόεδρος του Δ.Σ. εκπροσωπεί την επιχείρηση σε 
όλες τις δικαστικές ή εξώδικες σχέσεις και όταν αυτός 
απουσιάζει ή κωλύεται αναπληρώνεται από τον Αντιπρό¬ 
εδρο. 

Άρθρο 11 

Η διάρκεια λειτουργίας της επιχείρησης καθορίζεται σε 
πενήντα (50) έτη. 

Άρθρο 12 

Η επιχείρηση διαλύεται: 

α) Με απόφαση του Δημοτικού Συμβουλίου που λαμβά- 
νεται με απόλυτη πλειοψηφία του συνολικού αριθμού 
των μελών του και απόφαση του Γ ενικού Γ ραμματέα της 
Περιφέρειας. 

β) Όταν λήξει χωρίς να παραταθεί η διάρκεια της επι¬ 
χείρησης. 

γ) Σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από τους εκκαθαριστές που ορίζονται από το 
Δημοτικό Συμβούλιο. Στην εκκαθάριση διεκπεραιώνονται 
οι εκκρεμείς υποθέσεις, εισπράττονται οι απαιτήσεις, 
ρευστοποιείται η περιουσία και πληρώνονται τα χρέη της 
επιχείρησης. Το υπόλοιπο περιέρχεται στο Δήμο Λαυρε¬ 
ωτικής. 

Ακροτελεύτια Διάταξη - Κάλυψη Δαπάνης: 

Από τις διατάξεις της απόφασης αυτής προκαλείται 
δαπάνη ύψους είκοσι χιλιάδων (20.000) ευρώ σε βάρος 
του προϋπολογισμού του Δήμου Λαυρεωτικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 22 Οκτωβρίου 2003 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




